
Ministru kabineta noteikumi Nr. 9
Rīgā 2025. gada 7. janvārī (prot. Nr. 1 22. §)
Grozījumi Ministru kabineta 2019. gada 21. maija noteikumos Nr. 208 "Trušu pārraudzības un snieguma pārbaudes kārtība"
Izdoti saskaņā ar Dzīvnieku audzēšanas
un ciltsdarba likuma 13. panta pirmo daļu
· Izdarīt Ministru kabineta 2019. gada 21. maija noteikumos Nr. 208 "Trušu pārraudzības un snieguma pārbaudes kārtība" (Latvijas Vēstnesis, 2019, 102. nr.; 2022, 14. nr.) šādus grozījumus:
· 1. Izteikt 4.2. apakšpunktu šādā redakcijā:
· "4.2. personai, kura ir saņēmusi sertifikātu vai apliecību trušu pārraudzībai (turpmāk – pārraugs) vai sertifikātu trušu vērtēšanai (turpmāk – vērtētājs) atbilstoši normatīvajiem aktiem par prasībām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, fertilizāciju in vitro un embriju pārnešanu;".
· 2. Izteikt 13. punktu šādā redakcijā:
· "13. Truškopības biedrība katru gadu līdz 1. februārim iesniedz Lauku atbalsta dienestā šo noteikumu 10. punktā minēto pārraudzības datu apkopojumu par iepriekšējo pārraudzības gadu."
· 3. Izteikt 14. punktu šādā redakcijā:
· "14. Lauku atbalsta dienests septiņu darbdienu laikā pēc šo noteikumu 13. punktā minēto pārraudzības datu apkopojumu saņemšanas ievieto tos savā tīmekļvietnē."
· 4. Izteikt 19.1 punktu šādā redakcijā:
· "19.1 Truškopības biedrība par virspārraudzības rezultātiem sagatavo pārbaudes aktu, norādot konstatētās neatbilstības, un informē Lauku atbalsta dienestu un Pārtikas un veterināro dienestu par konstatētajām neatbilstībām."

